Александър Одоевски
Отговор на А. С. Пушкин

Превод от руски: Ана Александрова, —

chitanka.info

Звукът на пламенните трели

дойде в тъмничния ни мрак.

Ръцете си към меч прострели —

намерихме окови пак.

Но горди сме със тях, поете!

Доволни в нашия затвор —

макар лишени от простор,

присмиваме се над царете!

Трудът ни скръбен дава плод!

Ще лумне пламък от искрата

и просветленият народ

ще се сбере под знамената.

Окови в меч ще изковем,

свободен ще пламти простора!

Ще сринем царския ярем

и братя ще са всички хора!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.